《美许士谦选壮丁有法二章 其一》
元代·叶颙

霜台宪郎文且武，曾侍绣衣持玉斧。指挥猛士气如虹，要缚南山白额虎。

檄书下县点壮丁，十万农夫胜羽林。不跨黄牛骑白马，腰弓直入秋云深。

丧乱以来无定止，民物萧条半为鬼。郡县诛求犹未已，眼观如宜泪如雨。

于戏安得老天开太平。尽戮奸贪天下治。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。